แรมส์พาร์ก

ศูนย์กีฬาอาลี ซามี เยน (ตุรกี: Ali Sami Yen Spor Kompleksiรหัส: tur เลื่อนระดับเป็นรหัส: tr ) หรือรู้จักโดยทั่วไปว่า สนามกีฬาอาลี ซามี เยน และ แรมส์พาร์ก ด้วยเหตุผลด้านผู้สนับสนุน เป็นสนามกีฬาฟุตบอลซึ่งเป็นสนามเหย้าของกาลาทาซาไรในซือเปร์ลีก ตั้งอยู่ในย่านเซรันเตเปในเขตซารึเย บนฝั่งยุโรปของอิสตันบูล ประเทศตุรกี สนามแห่งนี้เป็นส่วนหนึ่งของศูนย์กีฬาอาลี ซามี เยน มีความจุ 52,223 ที่นั่ง โดยติดตั้งเก้าอี้ครบทุกที่นั่ง สนามกีฬาทืร์คเทเลคอมเป็นสนามฟุตบอลแห่งแรกของตุรกีที่ผ่านเกณฑ์สนามแข่งขันในการเสนอตัวเป็นเจ้าภาพในฟุตบอลชิงแชมป์แห่งชาติยุโรป 2016 ใน ค.ศ. 2011 ทืร์คเทเลคอม เป็น 1 ใน 6 สนามที่ได้รับการเสนอให้เป็น สนามกีฬาแห่งปี และ สนามกีฬาแห่งใหม่ ตามการจัดหมวดหมู่ของสเตเดียมบิซิเนสอะวอร์ด กาลาทาซาไร ชนะเลิศซือเปร์ลีกในฤดูกาล 2011–12 ซึ่งเป็นฤดูกาลแรกที่พวกเขาใช้สนามแห่งนี้ ต่อมา สนามแห่งนี้ รวมถึงสโมสรกาลาทาซาไร ได้ถูกกล่าวถึงในบทแรกของนวนิยาย ทรีทเวกเตอร์ ซึ่งประพันธ์โดยทอม แคลนซี ใน ค.ศ. 2012 อ้างอิง แหล่งข้อมูลอื่น Club information on new stadium Türk Telekom Stadium Official WebSite เก็บถาวร 2017-02-23 ที่ archive.today Türk Telekom Stadium Official Ticket WebSite Türk Telekom Stadium on Wikimapia Design of stadium